stanford-oval/wikipedia huggingface dataset:
Silja Rantanen

| Silja Rantanen> Henkilötiedot |
| --- | --- |
Koko nimi:  Silja Irene Rantanen
Syntynyt: 3. heinäkuuta 1955 (ikä 69) Helsinki, Suomi
Kansalaisuus:  Suomi
Ammatti:  taidemaalari
Taiteilija
Kuuluisimpia töitä:  Kenen Helsinki
Silja Rantasen teos Kenen Helsinki, 2018 on Helsingin Kalasatamassa.
Silja Irene Rantanen (s. 30. heinäkuuta 1955 Helsinki) on suomalainen taidemaalari.
Rantanen opiskeli 1974–1976 Helsingin teknillisessä korkeakoulussa arkkitehtiosastolla ja 1976–1980 Suomen Taideakatemian koulussa maalauslinjalla. Rantanen oli Taideteollisen korkeakoulun opettajana 1983–1986 ja professorina Kungliga Konsthögskolanissa 1994–1995. Rantanen toimi Kuvataideakatemian maalaustaiteen professorina vuosina 2009–2015.
Rantasen maalausten aiheet liittyvät tilan merkitykseen ja kokemiseen, joita hän tarkastelee abstraktin käsitteellisessä muodossa. Hän debytoi Helsingissä 1971 ja on osallistunut kotimaisiin yhteisnäyttelyihin vuodesta 1977 alkaen.lähde?
Rantasen maalausten voidaan katsoa edustavan postmodernismia, vaikka hänet luetaan yleensä myös merkittävien suomalaisten uusekspressionistien ryhmään yhdessä Marika Mäkelän ja Leena Luostarisen kanssa. Rantanen käsittelee tuotannossaan arkkitehtonisia muotoja ja tiloja. Maalausten muotokieli koostuu usein arkkitehtuurin peruselementeistä: viivoista, tasoista ja niiden yhdistelmistä. Rakenne-elementit luovat teoksiin tiloja ja voimakenttiä, jotka heijastavat erilaisia ajatuksia ja tunnetiloja.  Rantasen teokset voivat käsitellä myös arkipäiväisten esineiden, kuten pullapitkon tai astiankuivaustelineen rakennetta.lähde?
Rantasen vanhemmat olivat diplomi-insinööri, kauppatieteen lisensiaatti Esko Rantanen ja tekstiilitaiteilija Kirsti Rantanen (o.s. Widing). Hänen puolisonsa oli taiteilija Carolus Enckell vuodesta 1991 kuolemaansa vuonna 2017 saakka.
Silja Rantanen väitteli kuvataiteen tohtoriksi marraskuussa 2014 opinnäytetyöllään, jonka otsikko on Ulos sulkeista: Nykytaiteen teosmuotojen tulkintaa.
Palkinnot ja tunnustukset

Taiteilijaprofessorin virka 2000–2005
Carnegie Art Award, II palkinto 1999
Ars Fennica -palkinto 1996
Helsingin Juhlaviikkojen Vuoden taiteilija 1993
Nuorten näyttelyn dukaattipalkinto 1981
Pro Finlandia -mitali 2005
Valtion ylimääräinen taiteilijaeläke 2021
Aiheesta muualla

Rantanen, Silja. Valtion taidemuseo. Arkistoitu 16.8.2013.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Suomi (KANTO)  Yhdysvallat 
Taiteenala:  KulturNav  RKD Artists  ULAN 
Henkilöt:  Uppslagsverket Finland 
Muut:  IdRef
Leevi Rantalaiho

| Leevi Rantalaiho> Henkilötiedot |
| --- | --- |
Syntynyt: 13. kesäkuuta 1915 Suomusjärvi
Kuollut: 23. maaliskuuta 1991 (75 vuotta)
Ammatti:  kapellimestari, näyttelijä
Näyttelijä
Merkittävät roolit:  Pickering (Pygmalion)
Aiheesta muualla
IMDb
Elonet
Leevi Rantalaiho (13. kesäkuuta 1915 Suomusjärvi – 23. maaliskuuta 1991) oli suomalainen kapellimestari ja näyttelijä. Hän teki merkittävän osan urastaan Porin Teatterissa.
Ura

Leevi Rantalaihon vanhemmat olivat maanviljelijä Aarne Aleksander Rantalaiho ja Lyyli Maria Rantalaiho. Hän työskenteli kiinnitettynä kapellimestarina ja näyttelijänä Helsingin Ympäristöteatterissa 1947–1953,  Lohjan Työväen Teatterissa 1954–1961 ja Porin Teatterissa 1961–1980.
Rantalaiho säesti lukuisia operetteja, musikaaleja ja laulunäytelmiä sekä sävelsi näyttämömusiikin useisiin näytelmiin, joita olivat muun muassa Miehen kylkiluu, Täällä Pohjantähden alla II ja Arvottomat. Hänen näyttämörooleistaan mainittakoon kenraali Pickering näytelmässä Pygmalion ja keisari näytelmässä Valkoinen hevonen. Rantalaiholla oli roolitehtäviä myös muun muassa teoksissa Juurakon Hulda ja Täällä Pohjantähden alla.
Leevi Rantalaiholla oli myös yksi elokuvarooli: hän näytteli Jokioisten kartanon isännöitsijä Paul Petterssonia Jotaarkka Pennasen ohjaamassa draamaelokuvassa Mommilan veriteot 1917 (1973).
Perhe-elämä

Leevi Rantalaihon ensimmäinen aviopuoliso oli Liisa Ekström, pariskunta avioitui 1943. Toinen aviopuoliso oli Meimi Rakel Rannanjärvi (myös Ojala), pariskunta avioitui 1961. Rantalaiholla oli lapset Marja-Leena (s. 1943), Ulla-Maria ja Sirkka-Liisa (s. 1947) sekä Leo Kalevi (s. 1962).
Lähteet ja viitteet

Teatterin maailma - Suomen teatterilaitos ja teatteriväki, toim. Veistäjä, Verneri, Kustannusosakeyhtiö Tammi, Helsinki 1965
Suomen teatterit ja teatterintekijät - Yhteisö- ja henkilöhakemisto, toim. Martin, Timo; Niemi, Pertti ja Tainio, Ilona, Kustannusosakeyhtiö Tammi, Helsinki 1974, ISBN 951-30-2505-5
Suomen teatterit ja teatterintekijät 1983 - Yhteisö- ja henkilöhakemisto, toim. Tainio, Ilona, Kustannusosakeyhtiö Tammi, Helsinki 1983, ISBN 951-30-5727-5
1 2  Veistäjä, Verneri (toim.): Teatterin maailma, s. 330.  (Rantalaiho, Leevi)  Helsinki:  Kustannusosakeyhtiö Tammi, 1965.
1 2 3  Tainio, Ilona (toim.): Suomen teatterit ja teatterintekijät, s. 205.  (Kallionpää, Yrjö)  Helsinki:  Kustannusosakeyhtiö Tammi, 1983.  ISBN 951-30-5727-5
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Henkilöt:  Elonet
Merja Rantamäki

| Merja Rantamäki> Henkilötiedot |
| --- | --- |
Syntynyt: 14. helmikuuta 1957 (ikä 68) Alajärvi
Muusikko
Laulukielet:  suomi
Tyylilajit:  iskelmä
Levy-yhtiöt:  Finnlevy, Bluebird
  [ Muokkaa Wikidatassa ] [ ohje ]  
Merja Rantamäki (nyk. Vallivaara) (s. 14. helmikuuta 1957 Alajärvi) on suomalainen iskelmälaulaja. Hän oli uransa huipulla 1970-luvun jälkipuoliskolla. Rantamäki tunnetaan parhaiten lauluäänestään sekä kappaleistaan ”Mä mistä löytäisin sen laulun”, ”Jossain” ja ”Sinne”.
Diskografia > Albumit

Mä mistä löytäisin sen laulun (1976)
Tyttö maalta (1978)
Parhaalle ystävälle (1979)
Luonnonluoma (1980)
Uudelleen jos sinut kohtaisin (1988)
Paljon sanomatta jää (1991)
Rakasta kärsi ja unhoita (1991)
Lauluja elämälle (1995)
Joululauluja (1995)
Sanoin ja sävelin (1999)
20 suosikkia: Mä mistä löytäisin sen laulun (1999)
Aiheesta muualla

Merja Rantamäen esitystuotanto Suomen äänitearkistossa (1901–1999)
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz
Rasony

| Rasony, Rossony (Расоны, Россо́ны) |
| --- | --- |
 Ortodoksikirkko Rasonyssä
 vaakuna
 Rasony, Rossony
 Koordinaatit: 55°54′13″N, 28°48′47″E 
Valtio:   Valko-Venäjä
Alue:  Vitsebskin alue
Korkeus:  noin 130–165 m
Väkiluku (10/2009):  5 409
Aikavyöhyke:  UTC+3
 
 rossony.vitebsk-region.gov.by/en 
Infobox OKVirheellinen NIMI-arvo: 
Rasony (valkoven. Расоны) eli Rossony (ven. Россо́ны) on kaupunkityyppinen taajama ja maaseutuvaltainen hallintopiiri (ven. Россонский район, Rossonski raion) Valko-Venäjän Vitsebskin maakunnan pohjoisosissa rajoittuen pohjoisessa Venäjän Pihkovan alueeseen. Etelässä on Polatskin ja idässä Verh’njadzvinskin piiri. Vuoden 2009 väestönlaskennan mukaan Rasonyn kaupunkimaisessa taajamassa asui 5 409 ja koko piirissä maalaiskylineen 11 514 henkeä.
Taajama on sijoittunut pienen Rasono-järven itälaidalle; Rasonskin hallintopiirissä on Vitsebskin maakunnalle tyypillisesti kohtuullisen runsaasti pieniä järviä tai lampia. Piirin maantieyhteyksistä tärkeimpiä on Rasonysta etelään Polatskiin vievä kantatie P24. Lisäksi Rasonyn kautta kulkee Venäjän Nevelistä saapuva kantatie, joka Valko-Venäjän puolella on numeroitu P132:ksi ja joka jatkaa Rasonystä jälkeen länteen.
Aiheesta muualla

Kuvia tai muita tiedostoja aiheesta Rasony Wikimedia Commonsissa
Luettelo Valko-Venäjän rajanylityspaikoista
Lyhyesti kaupunkimaisesta taajamasta ja hallintopiiristä (englanniksi) (BYcity.org)
Россонский район - Lyhyet artikkelit kaupunkimaisista taajamasta ja hallintopiiristä (venäjäksi) (dorogiby.info)
Taajaman keskustan kartta (venäjäksi) (BYcity.org)
WikiMapia karttalinkki taajamasta ympäristöineen, kohteiden selitykset pääosin (englanniksi) tai (venäjäksi)
Neuvostoliiton aikaista topografiakarttaa alueesta (venäjäksi)
Piirin perustietoja ja yleiskartta (venäjäksi) (emaps-online.com)
Kuvia hallintopiirista (venäjäksi) (globus.tut.by)
Kuvia hallintopiirista (englanniksi), (puolaksi), (valkovenäjäksi) ja (venäjäksi) (radzima.org)
Rasonyssä sijaitseva sotilasmuseo
Ranma ½
Suomeksi ilmestyneet Ranma ½ -kirjat

| --- | --- |
 Ihmelähde  Saalistaja  Musta Ruusu  Kuoleman suudelma  Kissat  Esi-isä  Häväistys  Romeo ja Julia  Sininen nauha  Maaginen rannerengas  Ihmeresepti  Rehtorin paluu  Happosain kosto  Jälleensyntyminen  Viimeinen toive  Viimeinen valinta  Nabikin ansa  Demoni  Saari :   Ryogan voitto  Isän jalanjäljissä  Ranman äiti  Mustekalan lonkerot  Pirullinen kolmikko  Happosain oppilas  Jättiläisten maa  Kummitusluola  Ranman varjo  Kaksoset  Sumosika  Nelinpeli  Kaunotar ja hirviö  Taikasienet  Rinnan mitalla  Kaunis ninja  Jättiläismustekala  Ehtyvät lähteet  Hääkellot
Aiheesta muualla

Wikimedia Commonsissa on kuvia tai muita tiedostoja aiheesta .
RanmaManga (Arkistoitu – Internet Archive) (englanniksi)
Arvosteluja (Arkistoitu – Internet Archive). Kupoli.
Joey Ramone

| Joey Ramone |
| --- | --- |
 Joey Ramone esiintymässä vuonna 1980.
Henkilötiedot
Koko nimi:  Jeffrey Ross Hyman
Syntynyt: 19. toukokuuta 1951 Queens, New York, Yhdysvallat
Kuollut: 15. huhtikuuta 2001 (49 vuotta) Manhattan, New York, Yhdysvallat
Ammatti:  laulaja, sanoittaja, säveltäjä
Muusikko
Taiteilijanimi:  Joey Ramone, Jeff Starship
Laulukielet:  englanti
Aktiivisena:  1972–2001
Tyylilajit:  punk rock
Yhtyeet:  Ramones (1974–1996)
Levy-yhtiöt:  Sire Records 
Aiheesta muualla
www.joeyramone.com
  [ Muokkaa Wikidatassa ] [ ohje ]  
Joey Ramone (oikealta nimeltään Jeffrey Ross Hyman, 19. toukokuuta 1951 Queens, New York – 15. huhtikuuta 2001 Manhattan, New York) oli punk-yhtye Ramonesin laulaja. Joey Ramone oli punk-kulttuurin tärkeimpiä keulakuvia, ja hän on toiminut esikuvana monille laulajille ja lauluntekijöille.
Elämä ja ura

Joey kasvoi Forest Hillsissä, Queensissä. Hänen pikkuveljensä on muusikko Mickey Leigh. 13-vuotiaana Joey aloitti rumpujen soiton ja hän olikin Ramonesin alkuperäinen rumpali. Vuonna 1974 hän perusti yhtyeen Johnny Ramonen ja Dee Dee Ramonen kanssa. Kohta Tommy Ramone vaihdettiin rumpuihin ja Joeystä tuli vokalisti. Hän oli Ramonesissa koko sen olemassaoloajan (1974–1996). Joey oli monien mielestä yhtyeen ”sydän ja sielu” ja hänen lempikappaleitaan olivatkin balladit ja rakkauslaulut. C. J. Ramone kutsui Joeya ”bändin hipiksi”. Hän oli 196 cm pitkälähde?.
Joey ei puhunut kitaristi Johnny Ramonelle pitkään aikaan, koska tämä ”varasti” Joeyn tyttöystävän, Lindan, jonka kanssa Johnny myöhemmin meni naimisiinkin. Tästä Joey sai tarinan mukaan idean kappaleeseen ”The KKK Took My Baby Away”. Veljen kirjasta käy ilmi, että kyse on Joeyn mustasta tyttöystävästä, jonka vanhemmat hakivat tytön pois Joeyn luota, koska eivät hyväksyneet erirotuisten seurustelua. Mickeyn kysyttyä, kuka haki tytön, Joey vastasi: KKK.
Vuonna 2002 ilmestyi hänen ainoa sooloalbuminsa, Don’t Worry About Me, jota hän oli työstänyt kirjaimellisesti kuolinvuoteellaan. Albumilta nousi hitiksi kappale ”What a Wonderful World”.
Sairaudet ja kuolema

Joeyn on väitetty sairastaneen Marfanin oireyhtymää. Hänen veljensä kuitenkin kiisti väitteen Mickey Leighin ja Legs McNeilin kirjanjulkistamistilaisuuden haastattelussa.
Vuonna 2001 Joey kuoli imusolmukesyöpään. Syöpä oli ollut hänellä jo 1990-luvulta saakka. Hän kuoli pääsiäissunnuntaina 15. huhtikuuta 2001 kello 14.40 Presbyterial Hospital -sairaalassa kuunnellessaan U2:n kappaletta ”In A Little While”.
Vuonna 2003 New Yorkissa nimettiin Joeyn mukaan katu  ”Joey Ramone Place”. Hänelle on myös järjestetty monia muistokonsertteja.
Diskografia > Soolotuotanto

What a Wonderful World (single, 2002)
”Christmas Spirit... In My House” (EP, 2002)
Don't Worry About Me (albumi, 2002)
...Ya Know? (albumi, 2012)
Diskografia > Tunnettuja Ramonesille tekemiä kappaleita

”Sheena Is a Punk Rocker” (1977)
”I Wanna Be Sedated” (1978)
”Rock ’n’ Roll High School” (1979)
”Danny Says” (1980)
”The KKK Took My Baby Away” (1981)
”Censorshit” (1992)
Kirjallisuutta

Leigh, Mickey & McNeil, Legs: Veljeni Joey Ramone.  ((I Slept with Joey Ramone. A Punk Rock Family Memoir, 2009.) Suomentanut Ilkka Salmenpohja)  Helsinki:  Like, 2011.  ISBN 978-952-01-0551-8
Laitio-Ramone, Jari-Pekka: Heaven Needed A Lead Singer: Fans Remember Joey Ramone. Tmi Ramoniac, 2002. ISBN 951-98965-0-3.
Laitio-Ramone, Jari-Pekka: Rock In Peace Dee Dee And Joey Ramone -kirja. Tmi Ramoniac, 2004. ISBN 951-98965-1-1.
Aiheesta muualla

Viralliset kotisivut
Maailman laajin Ramones-sivusto (Jari-Pekka Laitio-Ramonen)
Joey Ramone -muistosivusto
Ramones
|  Johnny Ramone (John Cummings)  Dee Dee Ramone (Douglas Colvin)  Joey Ramone (Jeffrey Hyman)  Tommy Ramone (Thomas Erdelyi)  Marky Ramone (Marc Bell)  Richie Ramone (Richard Reinhardt)  Elvis Ramone (Clem Burke)  C>  J. Ramone (Christopher Joseph Ward)  |
| --- | --- |
Studioalbumit:  Ramones  Leave Home  Rocket to Russia  Road to Ruin  End of the Century  Pleasant Dreams  Subterranean Jungle  Too Tough to Die  Animal Boy  Halfway to Sanity  Brain Drain  Mondo Bizarro  Acid Eaters  ¡Adios Amigos! 
Kokoelmat:  Ramones Mania  All the Stuff (And More!) Volume 1  All the Stuff (And More!) Volume 2  Hey Ho! Let's Go: The Anthology  Ramones Mania Vol. 2  Masters of Rock: Ramones  Best of the Chrysalis Years  Loud, Fast Ramones: Their Toughest Hits  The Chrysalis Years  The Best of the Ramones  Weird Tales of the Ramones  Greatest Hits 
Livealbumit:  It's Alive  Loco Live  Greatest Hits Live  We're Outta Here!  You Don't Come Close  Leave Home  NYC 1978 
Muuta:  Diskografia  Luettelo Ramonesin kappaleista  Luettelo Ramonesin konserteista 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Suomi (KANTO)  Yhdysvallat  Tšekki  Kroatia  Alankomaat 
Taiteenala:  MusicBrainz 2 
Henkilöt:  DDB  Yle 
Muut:  Europeana  IdRef 
Joey Ramone Place
Kalevi Rassa

| Kalevi Rassa |
| --- | --- |

Henkilötiedot
Syntynyt: 3. helmikuuta 1936 Loimaa, Suomi
Kuollut: 24. lokakuuta 1963 (27 vuotta) Ruotsi
Kansalaisuus:   Suomi
Jääkiekkoilija
Lempinimi:  Kille
Pelipaikka:  hyökkääjä
Maila:  oikea
Pituus:  186 cm
Paino:  92 kg
Pelinumero:  5, 8
Pelaajaura
Pääsarjaura:  1953–1962
Seurat:  Tampereen Ilves (SM-sarja)
Kalevi Toimi Juhani Rassa (3. helmikuuta 1936 Loimaa – 24. lokakuuta 1963 Ruotsi) oli suomalainen jääkiekkohyökkääjä, joka edusti Tampereen Ilvestä vuosina 1953–1962 ja voitti neljä Suomen-mestaruutta. ”Kille” pelasi kahdeksan A-, kaksi B-, ja neljä nuorten maaottelua sekä oli mukana Squaw Valleyn olympialaisissa 1960.
Rassa muutti kaudeksi 1963–1964 Ruotsiin Kiirunaan. Siellä hänen oli tarkoitus toimia Kiruna IFK:n pelaajavalmentajana. Rassa kuoli 24. lokakuuta 1963 Jällivaaran sairaalassa. Hän oli saanut kallonmurtuman muutama päivä aikaisemmin auto-onnettomuudessa. Kauden 1962–1963 Rassa oli pelannut RU-38:n riveissä  Suomensarjaa tehden kymmenessä ottelussa 21 maalia voittaen joukkueen pistepörssin.
Jääkiekkoilun ohella Rassa voitti pyöräilyssä nuorten SM-hopeaa Tampereen Pyöräpojissa neljän kilometrin joukkueajossa ja pelasi jalkapalloa Ilves-Kissojen juniorijoukkueessa.
Tilastot

| Kausi | Sarja | Seura | O | M | S | P | R |
| --- | --- | --- | --- | --- | --- | --- | --- |
| 1953–1954 | SM-sarja | Ilves | 7 | 4 | 1 | 5 | 0 |
| 1955–1956 | SM-sarja | Ilves | 10 | 6 | 3 | 9 | 4 |
| 1956–1957 | SM-sarja | Ilves | 8 | 4 | 4 | 8 | 2 |
| 1957–1958 | SM-sarja | Ilves | 11 | 11 | 9 | 20 | 2 |
| 1958–1959 | SM-sarja | Ilves | 18 | 7 | 4 | 11 | 6 |
| 1959–1960 | SM-sarja | Ilves | 18 | 17 | 17 | 34 | 18 |
| 1960–1961 | SM-sarja | Ilves | 18 | 12 | 7 | 19 | 8 |
| 1961–1962 | SM-sarja | Ilves | 18 | 6 | 11 | 17 | 23 |
| 1962–1963 | Suomensarja | RU-38 | 10 | 21 | 8 | 29 | 6 |
| YHT. (SMS) |  |  | 108 | 67 | 56 | 123 | 63 |
4 Suomen-mestaruutta (1957, 1958, 1960, 1962)
1 Suomen Cup -mestaruus (1958)
4 hattutemppua SM-sarjassa
RU-38:n pistepörssin voittaja (1962–1963)
Raukki

Raukkeja ja yksi holvikaari Gotlannissa.
Raukki (ruots. rauk) on vaihtelevan muotoinen siirtolohkare, kivipaasi tai -kumpare, joka on säästynyt meren aaltojen pitkäaikaiselta kulutukselta eli abraasiolta sitä ympäröivän heikomman kiven jauhautuessa ja huuhtoutuessa veteen. Nimitystä käytetään erityisesti Gotlannissa Ruotsissa olevista rantamuodostumista, mutta niin voidaan nimittää myös muualla tavattavia vastaavia pylväsmäisiä kiviä. Raukkeja syntyy joskus holvikaaren romahtaessa. Ennen pitkää raukitkin romahtavat.
Suomessa on kiviä, joita kutsutaan raukeiksi. Niitä esiintyy esimerkiksi Puulavedessä , Rautalammilla ja Tervon Tallusjärvessä.
Raparperit

| Raparperit |
| --- | --- |
 Kukkiva raparperi.
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Tatarkasvit Polygonaceae
Suku::  Raparperit Rheum  L.
Katso myös
   Raparperit Wikispeciesissä   Raparperit Commonsissa 
Infobox OKNimi-testi OK: 
Raparperit (Rheum) on tatarkasveihin kuuluva kasvisuku, jossa on noin 50 lajia. Ne kasvavat Itä-Euroopassa, Keski-Aasiassa, Himalajalla ja Kiinassa. Raparperit ovat vankkavartisia tai puutuneita perennoja, joiden kukintovarsi venyy näyttävän korkeaksi. Himalajanraparperi voi kasvaa jopa kolme metriä korkeaksi. Raparpereja voidaan hyödyntää monivuotisina koristekasveina, lääkekasveina ja tarharaparperia ruokakasvina.
Lajeja

Rheum alexandrae – keisarinnanraparperi
Rheum australe – himalajanraparperi
Rheum maximowiczii – kurtturapaperi
Rheum officinale – rohtoraparperi
Rheum palmatum – koristeraparperi
Rheum rhabarbarum (syn. Rheum × hybridum) – tarharaparperi (raparperi)
Rheum rhaponticum – kallioraparperi
Rheum tanguticum tai Rheum palmatum var. tanguticum – punakoristeraparperi
Himalajanraparperi.
Rohtoraparperi.
Punakoristeraparperi.
Aiheesta muualla

Finto, Kassu – Kasvien suomenkieliset nimet: Raparperit (Rheum)
ITIS: Rheum (englanniksi)
United States Department of Agriculture (USDA): Rheum (englanniksi)
Flora of China: Rheum (englanniksi)
| --- | --- |
Taksonitunnisteet:  Wikidata: Q7217716  Wikispecies: Rheum  CoL: 78JQ  EoL: 61521  EPPO: 1RHEG  FNA: 128294  FoC: 128294  GBIF: 2888863  GRIN: 10379  iNaturalist: 51250  IPNI: 32581-1  IRMNG: 1043374  ITIS: 21318  NBN: NHMSYS0000462345  NCBI: 3620  NZOR: 483fd43a-16bc-4fa2-801c-ce784b26526d  Open Tree of Life: 279975  PLANTS: RHEUM  POWO: urn:lsid:ipni.org:names:32581-1  Tropicos: 40024549  VASCAN: 1616  WFO: wfo-4000032935
Leif Rantala

| Leif Rantala> Henkilötiedot |
| --- | --- |
Syntynyt: 26. joulukuuta 1947 Liljendal
Kuollut: 8. tammikuuta 2015 (67 vuotta) Rovaniemi
Leif Rantala (26. joulukuuta 1947 Liljendal – 8. tammikuuta 2015 Rovaniemi) oli suomenruotsalainen kielitieteilijä, saamen kielen spesialisti ja Kuolan niemimaan saamelaiskielten, -kulttuurin ja historian asiantuntija.
Valentina Sovkina luonnehti Facebookissa Rantalaa seuraavasti: “Hän jätti suuren, valoisan jäljen saamelaisten elämään, samoin hänen tietonsa kolttasaamelaisista ja Kuolan niemimaan saamelaisten kielestä ja kulttuurista sekä hänen kiinnostuksensa näitä aiheita kohtaan.”
Tieteellinen ja yhteiskunnallinen toiminta

Rantala valmistui filosofian kandidaatiksi Helsingin yliopistosta vuonna 1975. Hänen gradunsa käsitteli Pulmangin saamelaista paikannimistöä. Hän työskenteli Lapin yliopiston saamen kielen, lähinnä pohjoissaamen opettajana.
Hän oli erityisesti Kuolan niemimaan ja Petsamon alueiden kulttuurin ja historian asiantuntija. Hän keräsi myös laajan etnografisen kokoelman Kuolasta.
Rantala joutui myös toimimaan paljon kääntäjänä, sillä Lapin suomalaiset virkamiehet eivät juuri ole osanneet saamen kieltä. ”Olen joskus joutunut kääntämään tekstejä, kun ihmiset ovat valittaneet esimerkiksi poliisin olemattomasta saamenkielen taidosta. Monikohan suomalainen virkamies on oppinut saamea? Ei niitä ole kovin montaa.” Rantalan mukaan virkamiehet pitäisi houkutella osaamaan saamea lähinnä käyttämällä erilaisia porkkanoita.
Teokset

Sámi bibliografiia: čállosat Suomas 1986/Saamelaisbibliografia: Suomessa julkaistun saamelaisaineiston vuosiluettelo 1986, s. [6], 10, [6].  Rovaniemi:  Rovaniemen kaupunginkirjasto ja Lapin maakuntakirjasto, 1988.
Sámegiel báikenammalogahallan/Samisk ortnamnsförteckning/Samisk stedsnavnsfortegnelse/Saamenkielinen paikannimiluettelo/Ukazatel' saamskih toponimov, s. 40, [2].  Roavvenjárga:  Omakustanne, 1988.  ISBN 952-90-0133-9
Dokument om de ryska samerna och Kolahalvön, s. 156.  (Red. Leif Rantala. Lapin yliopiston kasvatustieteellisiä julkaisuja, 1457-9553; 15)  Rovaniemi:  Lapin yliopisto, 2006.  ISBN 952-484-022-7
Kuolan niemimaalla käyneiden suomalaisten tiedemiesten matkakertomuksia, s. 116.  (Koonnut ja kääntänyt Leif Rantala)  Rovaniemi:  Lapin tutkimusseura, 2008.  ISBN 978-951-9327-50-1  Teoksen verkkoversio. (Arkistoitu – Internet Archive)
Leif Rantala & Aleftina Sergina: Áhkkila sápmelaččat: oanehis muitalus sámejoavkku birra, man maŋimuš sámegielalaš olmmoš jámii 29.12.2003, s. 79.  (Lapin yliopiston kasvatustieteellisiä raportteja, 1796-3877; 8)  Rovaniemi:  Lapin yliopisto, 2009.  ISBN 978-952-484-328-7
Kuolaan: Venäjän vallan aikana Kuolan niemimaalla käyneet suomalaiset tiedemiehet ja heidän kirjoituksensa/Suopmelaš dieðaolbmot geat gallededje Guoládatnjárgga n.g. ruošša áigge ja sin čállosat j.n.a./Articles and books concerning the Finnish scientific fieldwork on the Kola Peninsula from 1820 until 1917/Finska vetenskapsmän som besökt Kolahalvön under den s.k. ryska tiden i Finland och deras artiklar, böcker m.m./Finskie učenye, poseŝavšie Kol'skij poluostrov v period velikogo knâžestva finlândskogo (1809–1917) i ih publikacii.  (Esipuhe ja esittelynimekkeet myös saameksi, ruotsiksi, englanniksi ja venäjäksi)  Rovaniemi. 1. painos 2008, 2 painos 2010:  Lapin yliopisto, 2008.  ISBN 978-952-484-181-8  (2008); ISBN 978-952-484-358-4 (2010)